১৯১৮ ও ১৯১৯ সালে ইরাকে তিনটি গুরুত্বপূর্ণ উপনিবেশবিরোধী গুপ্তসংগঠন গঠিত হয়েছিল। লীগ অব দ্য ইসলামিক এওয়াকেনিং বা "জমিয়ত আন নাহদা আল ইসলামিয়া" নাজাফে সংগঠিত হয়। জনগণকে প্রতিরোধের জন্য সংগঠিত করার উদ্দেশ্য নিয়ে মুসলিম ন্যাশনাল লীগ বা "আল জামিয়া আল ওয়াতানিয়া আল ইসলামিয়া" গঠিত হয়। ১৯১৯ সালের ফেব্রুয়ারি বাগদাদে শিয়া বণিক, সুন্নি শিক্ষক, বেসামরিক সরকারি কর্মচারী, সুন্নি ও শিয়া উলামা এবং ইরাকি অফিসাররা গার্ডিয়ানস অব ইন্ডিপেনডেন্স বা "হারাস আল ইসতিকলাল" গঠন করে। কারবালা, নাজাফ, কুত ও হিল্লাহতে ইসতিকলালের সদস্য গোষ্ঠী ছিল।

কারবালার গ্র্যান্ড মুজতাহিদ ইমাম শিরাজি ও তার ছেলে মির্জা মুহাম্মদ রিজা বিদ্রোহ সংঘটনের সূচনা করেন। মুসলিমদের জন্য অমুসলিমদের শাসনে বসবাস করা বৈধ না মর্মে শিরাজি ফতোয়া প্রদান করেন এবং ব্রিটিশদের বিরুদ্ধে জিহাদ ঘোষণা করেন। ১৯২০ সালের জুলাই মাসে মসুলে ব্রিটিশদের বিরুদ্ধে বিদ্রোহ সংঘটিত হয়। বিদ্রোহ দক্ষিণে ফোরাত নদীর অববাহিকায় পৌছায়। দক্ষিণের গোত্রগুলো ব্রিটিশদের বিরুদ্ধে সংগঠিতভাবে কাজ করেনি ফলে তা বিদ্রোহের ফলাফলের উপর প্রভাব ফেলে। তিন মাস ধরে দেশ অস্থিতিশীল অবস্থায় ছিল। ভারত থেকে সেনা নিয়ে এসে ব্রিটিশরা পরিস্থিতি নিয়ন্ত্রণে আনে।

১৯২০ সালের বিদ্রোহ সমসাময়িক ঘটনাকে প্রভাবিত করেছে। প্রথমবারের মত সুন্নি ও শিয়া, গোত্র ও শহর, একই উদ্দেশ্যে কাছাঁকাছি আসে। ইরাকে একটি জাতিরাষ্ট্র গঠনের প্রধান দুটি বিষয়রে উপর নির্ভরশীল ছিল, প্রথমত, সুন্নি ও শিয়াদের নতুন রাজনীতিতে ঐক্যবদ্ধকরণ এবং বহুযুগ ধরে চলে আসা আন্তগোত্রীয় এবং গোত্র ও শহরের মধ্যকার হানাহানি বন্ধ করা। ১৯২০ সালের বিদ্রোহ এসব গোষ্ঠীকে কাছাঁকাছি আনে এবং তা ইরাকে জাতিরাষ্ট্র গঠনের ক্ষেত্রে গুরুত্বপূর্ণ ভূমিকা রাখে।

প্রাথমিক উত্তেজনা
ফয়সালের অভিষেক
স্বাধীনতা
অর্থনীতি